als_Latn dik_Latn sag_Latn
Ministria e Shkencës dhe Teknologjisë ka njoftuar se rezultatet përfundimtare të dy pjesëve të Testit të Maturës do të dalin më 30 Qershor.
Zyrtarë nga MASHT-i kanë thënë se pas pjesës së dytë të testit e cila do të mbahet më 24 qershor, do të bëhen të gjitha përgatitjet që mos të vonohen rezultatet.
Azem Guri nga Ministria e Shkencës dhe Teknologjisë së Kosovës, ka thënë Komisioni ka vlerësuar se pjesa e parë e testit ka përfunduar me sukses.
“ Komisioni Shtetëror i Maturës (KShM), i uron të gjithë maturantët në Republikën e Kosovës me rastin Testit të Maturës Shtetërore 2017. Komisioni e vlerëson të suksesshëm organizimin dhe administrimin e Provimit të Maturës (pjesa e parë), dhe konstaton se atij i janë nënshtruar rreth 30 mijë maturantë, të cilët i kanë plotësuar kriteret dhe kërkesat për testim”, ka thënë ai.
Provimi është mbajtur në 201 qendra të testimit, ndërsa për mbarëvajtjen dhe administrimin e tij janë angazhuar 2100 administrues dhe 600 komisionerë.
Me këtë rast MASHT thotë se të gjithë administratorët dhe kryetarët e qendrave të testimit kanë arritur me kohë dhe se nuk ka pasur vonesa në qendrat e testimit.
Ndërkaq në anën tjetër MASHT ka konsideruar se këtë vit tentimet për kopjim dhe shpërndarje të testit në rrjetet sociale kanë qenë dukshëm më të vogla se vitet më parë.
“ Janë identifikuar dhe raportuar disa raste të izoluara të tentimit për shpërdorim, ndërsa të përfshirët në to do të sanksionohen sipas Ligjit”, ka thënë Guri.
Pjesa e dytë e Provimit të Maturës Shtetërore (afati i qershorit) mbahet më 24 qershor 2017.
als_Latn als_Latn als_Latn als_Latn als_Latn als_Latn als_Latn als_Latn als_Latn